
Comisia pentru buget,

finanţe şi bănci

Bucureşti  21.03.2001

Nr.XVIII/2/307

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru modificarea şi completarea Legii nr.118/1996 privind constituirea şi utilizarea Fondului special al drumurilor publice, cu care comisia noastră a fost sesizată în fond cu adresa Biroului Permanent nr.189 din 20 martie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  21.03.2001

Nr.307

RAPORT

asupra proiectului de Lege pentru modificarea şi completarea Legii nr.118/1996 privind constituirea şi utilizarea Fondului special al drumurilor publice
In urma examinării proiectului de Lege pentru modificarea şi completarea Legii nr.118/1996 privind constituirea şi utilizarea Fondului special al drumurilor publice în şedinţa din 2000, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Art.III nou
Se propune introducerea unui nou articol, cu următorul cuprins:

“Legea nr.118/1996 privind constituirea şi utilizarea Fondului special al drumurilor publice, publicată în Monitorul Oficial al României, Partea I, nr.261 din 25 octombrie 1996 cu modificările şi completările ulterioare şi cu modificările şi completările aduse prin prezenta lege se va republica în Monitorul Oficial al României, Partea I”.
Autor: Comisia pentru buget, finanţe şi bănci
Întrucât Legea nr.118/1996 a suferit mai multe modificări, se impune republicarea ei.

In cursul dezbaterii în comisie, următoarele amendamente nu au fost acceptate:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Pct.2. Articolul 5 se completează cu un nou alineat, care va avea următorul cuprins:

“Persoanele fizice sau juridice care utilizează carburanţi auto în domeniile: transportului feroviar, naval, agriculturii şi al apărării naţionale, vor solicita Ministerului Lucrărilor Publice, Transporturilor şi Locuinţei restituirea sumelor reprezentând cota unică plătită conform prevederilor art.4”.
“Art.5 (2) Persoanele fizice sau juridice care utilizează carburanţi auto în domeniul feroviar, naval, agriculturii şi al apărării naţionale, vor achiziţiona carburanţii fără taxă de drum pe baza comenzii emise pe proprie răspundere de către beneficiari, distinct pentru domeniul în care sunt utilizaţi”.

Autori:
Dep.Mircea Toader - PD

Dep.Anca Boagiu - PD
În vederea înlăturării eventualelor abuzuri constatate cu ocazia aplicării prezentei legi în vechea formă.


Pct.2. Art.5
Se propune eliminarea cuvântului “agricultură” din cuprinsul textului:

“Persoanele fizice sau juridice care utilizează carburanţi auto în domeniile: transportului feroviar, naval şi al apărării naţionale, vor solicita Ministerului Lucrărilor Publice, Transporturilor şi Locuinţei restituirea sumelor reprezentând cota unică plătită conform prevederilor art.4”.

Autor:
Dep. Akos Birtalan – UDMR


Pentru tratarea unitară a tuturor beneficiarilor de restituirea sumelor.


Pct.2. Art.5
Se propune completarea textului:

 “Persoanele fizice sau juridice care utilizează carburanţi auto în domeniile: transportului feroviar, naval, agriculturii şi al apărării naţionale, minier şi alte domenii care nu utilizează drumuri publice, vor solicita Ministerului Lucrărilor Publice, Transporturilor şi Locuinţei restituirea sumelor reprezentând cota unică plătită conform prevederilor art.4”.

Autor: 

Dep. Adriean Videanu - PD
Completarea textului nu este necesară întrucât pe de o parte, în domeniul minier se foloseşte combustibil de altă natură decât cel la care se referă prezenta lege, iar extinderea propusă la “alte domenii” conduce la confuzii în aplicare.

2.
Articolul 9 se modifică şi va avea următorul cuprins:

“Fondul special al drumurilor publice, constituit conform prevederilor art.4 alin.(1), se repartizează astfel:

a) 65% pentru drumurile naţionale,

b) 35% pentru drumurile judeţene, comunale şi pentru străzile care se vor amenaja în perimetrele destinate construcţiilor de cvartale de locuinţe noi din localităţile rurale şi urbane”.
Se modifică textul:

“Art.9 Fondul special al drumurilor publice, constituit conform prevederilor art.4 alin.(1), se repartizează astfel:

a) 55% pentru drumurile naţionale,

b) 45% pentru consiliile judeţene şi consiliul general al Municipiului Bucureşti.

(2) Repartizarea Fondului special al drumurilor publice prevăzută la lit.b) se face către consiliile locale şi consiliul general al Municipiului Bucureşti, pe baza propunerilor acestora, proporţional cu numărul de autovehicule înmatriculate în fiecare judeţ şi în Municipiul Bucureşti”.

Autor:
Dep.Anca Boagiu -PD

Dep.Mircea Toader - PD


Din experienţa anilor precedenţi s-a constatat că stabilirea cotelor din prezentul proiect de Lege sunt acoperitoare  şi poate conduce la rezultatele dorite şi.



Se propune modificarea cotelor:

“Art.9   Fondul special al drumurilor publice, constituit conform prevederilor art.4 alin.(1), se repartizează astfel:

a) 60% pentru drumurile naţionale,

b) 40% pentru drumurile judeţene, comunale şi pentru străzile care se vor amenaja în perimetrele destinate construcţiilor de cvartale de locuinţe noi în localităţile rurale şi urbane”.

Autor:
Dep. Istvan Antal - UDMR


Idem.



Se reformulează textul:

“Art.9   Fondul special al drumurilor publice, constituit conform prevederilor art.4 alin.(1), se repartizează astfel:

a) 65% pentru drumurile naţionale,

b) 35% pentru drumurile judeţene şi cele de interes local”.

Autor:
Dep.Robert Raduly - UDMR
Textul iniţial este mai cuprinzător.



Se modifică cotele:

“Art.9   Fondul special al drumurilor publice, constituit conform prevederilor art.4 alin.(1), se repartizează astfel:

a) 60% pentru drumurile naţionale,

b) 40% pentru drumurile judeţene, comunale şi pentru străzile care se vor amenaja în perimetrele destinate construcţiilor de cvartale de locuinţe noi din localităţi rurale şi urbane”.

Autor:
Dep. Birtalan Akos - UDMR
Idem nr.crt.2



Se completează textul:

“Art.9   Fondul special al drumurilor publice, constituit conform prevederilor art.4 alin.(1), se repartizează astfel:

a) 65% pentru drumurile naţionale,

b) 35% pentru drumurile judeţene, comunale şi pentru străzile care se vor amenaja în perimetrele destinate construcţiilor de cvartale de locuinţe noi, din localităţile rurale şi urbane. Această cotă constituie resursă de venit pentru bugetul propriu al judeţului la dispoziţia consiliului judeţean”.

Autori:

Dep. Viorel Coifan – PNL

Dep. Victor Dobre  - PNL

Dep. Eugen Nicolaescu – PNL

Dep. Nini Săpunaru - PNL


Sumele se varsă la nivelul fondului special şi apoi redistribuirea se efectuează în baza normelor metodologice şi pe anumite criterii.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu

Experţi parlamentari:

Bărdiţă Mariana

Onete Alexandru

